पाएं अपने शहर की ताज़ा ख़बरें और फ्री ई-पेपरडाउनलोड करें
इटावा की जंगल सफारी के एक शेर के कोरोना संक्रमित पाए जाने की घटना से पलामू टाइगर रिजर्व अलर्ट मोड में आ गया है। टाइगर रिजर्व प्रबंधन ने वन्यजीवों को कोरोना संक्रमण से बचाने के लिए आवश्यक दिशा-निर्देश जारी किया है। क्षेत्र निदेशक सह मुख्य वन संरक्षक वाईके दास बताते है कि कोरोना की दूसरी लहर से इंसान के साथ-साथ वन्यजीव भी प्रभावित है। पहले तेलंगाना के हैदराबाद में आठ शेर के कोरोना संक्रमित मिलने के बाद इटावा लायन सफारी का 01 शेर भी कोरोना संक्रमित पाया गया है।
भारतीय पशु चिकित्सा अनुसंधान संस्थान (आइवीआरआइ), बरेली ने अपने लैब में हुए आरटी-पीसीआर जांच में शेर को कोरोना संक्रमित पाया है। इससे स्पष्ट हो गया है कि कोरोना की दूसरी लहर से वन्यजीव भी अछूता नहीं है। इस कारण टाइगर रिजर्व प्रबंधन ने वन्यजीवों को कोरोना संक्रमण से बचाने के लिए दिशा-निर्देश जारी किया है। इसके तहत पलामू टाइगर रिजर्व में पेट्रोलिंग को बढ़ा दिया गया है। उतरी व दक्षिणी प्रमंडल के उप निदेशक को सभी वनकर्मी, टाइगर प्रोटेक्शन फोर्स, ट्रैकर और दैनिक वेतनभोगी का कोरोना जांच कराने का निर्देश दिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn